CELEX: 
Language: sk
Date: 2012-10-17 00:00:00
Title: 2012/564/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2010

17.10.2012   
            
            
               SK
            
            
               Úradný vestník Európskej únie
            
            
               L 286/148
            
         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2010
   (2012/564/EÚ)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho strediska pre rozvoj odborného vzdelávania za rozpočtový rok 2010,
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2010 spolu s odpoveďami strediska (1),
            
         
               —
            
            
               so zreteľom na odporúčanie Rady z 21. februára 2012 (06083/2012 – C7-0051/2012),
            
         
               —
            
            
               so zreteľom na článok 319 Zmluvy o fungovaní Európskej únie,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
            
         
               —
            
            
               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
            
         
               —
            
            
               so zreteľom na článok 77 rokovacieho poriadku a prílohu VI k nemu,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0129/2012),
            
         
               1.
            
            
               udeľuje riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2010;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         Predseda
         Martin SCHULZ
      
      
         Generálny tajomník
         Klaus WELLE
      
   
   
      (1)  Ú. v. EÚ C 366, 15.12.2011, s. 127.
   
      (2)  Ú. v. ES L 248, 16.9.2002, s. 1.
   
      (3)  Ú. v. ES L 39, 13.2.1975, s. 1.
   
      (4)  Ú. v. ES L 357, 31.12.2002, s. 72.
   
      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2010
      EURÓPSKY PARLAMENT,
      
                  —
               
               
                  so zreteľom na konečnú účtovnú závierku Európskeho strediska pre rozvoj odborného vzdelávania za rozpočtový rok 2010,
               
            
                  —
               
               
                  so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2010 spolu s odpoveďami strediska (1),
               
            
                  —
               
               
                  so zreteľom na odporúčanie Rady z 21. februára 2012 (06083/2012 – C7-0051/2012),
               
            
                  —
               
               
                  so zreteľom na článok 319 Zmluvy o fungovaní Európskej únie,
               
            
                  —
               
               
                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
               
            
                  —
               
               
                  so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
               
            
                  —
               
               
                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
               
            
                  —
               
               
                  so zreteľom na článok 77 rokovacieho poriadku a prílohu VI k nemu,
               
            
                  —
               
               
                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0129/2012),
               
            
                  A.
               
               
                  keďže Dvor audítorov vyhlásil, že získal primeranú istotu o tom, že účtovná závierka Európskeho strediska pre rozvoj odborného vzdelávania (ďalej len „stredisko“) za rozpočtový rok 2010 je spoľahlivá a že príslušné operácie sú zákonné a správne;
               
            
                  B.
               
               
                  keďže 10. mája 2011 Európsky parlament udelil riaditeľovi strediska absolutórium za plnenie jeho rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:
                  
                              —
                           
                           
                              vyzval stredisko, aby účinnejšie uplatňovalo rozpočtové zásady špecifikácie a transparentnosti,
                           
                        
                              —
                           
                           
                              vzal na vedomie, že stredisko uskutočnilo prevod prostriedkov (31 % z administratívnych výdavkov – hlava II) a zrušilo platobné prostriedky (24 % z celkových prostriedkov na prevádzkové činnosti),
                           
                        
                              —
                           
                           
                              vyzval riaditeľa strediska, aby poskytol konkrétnejšie informácie o obsahu 15 nevyriešených odporúčaní z 31. decembra 2008 a 14 nových nevyriešených odporúčaní z 31. decembra 2009, ktoré v obidvoch prípadoch vydal útvar pre vnútorný audit (IAS),
                           
                        
                              —
                           
                           
                              vyzval stredisko, aby informovalo orgán udeľujúci absolutórium o opatreniach prijatých v súvislosti s postupom pre zrušenie viazanosti s cieľom zlepšiť transparentnosť inventúrneho súpisu aktív;
                           
                        
            
                  C.
               
               
                  keďže celkový rozpočet strediska na rozpočtový rok 2010 bol vo výške 18 300 000 EUR, čo v porovnaní s rokom 2009 predstavuje zníženie o 1,6 %;
               
            
                  D.
               
               
                  keďže príspevok Únie k rozpočtu strediska na rozpočtový rok 2010 bol vo výške 16 920 000 EUR, čo v porovnaní s rokom 2009 predstavuje nárast o 2 %,
               
            
         Rozpočtové a finančné hospodárenie
      
      
                  1.
               
               
                  konštatuje, že z ročnej účtovnej závierky strediska za rozpočtový rok 2010 vyplýva, že v polovici decembra 2010 stredisko dostalo dodatkový a opravný rozpočet vo výške 810 000 EUR na financovanie štúdií v oblasti prognóz týkajúcich sa potrebných zručností, o ktoré požiadalo GR pre zamestnanosť;
               
            
                  2.
               
               
                  berie na vedomie vyhlásenie správnej rady v jej stanovisku ku konečnej ročnej účtovnej závierke strediska za rok 2010, že rozpočet na rok 2010 financovaný z príspevkov Únie bol plnený na 99 %;
               
            
                  3.
               
               
                  poznamenáva tiež, že z účtovnej závierky strediska vyplýva, že v porovnaní s rokom 2009 vzrástli výdavky na reprezentáciu o 233 % a výdavky na schôdze o 37 %; potvrdzuje, že dostal list z 23. februára 2012 s odôvodnením tohto zvýšenia výdavkov; konštatuje najmä to, že k zvýšeniu výdavkov na reprezentáciu došlo v dôsledku usporiadania recepcie v súvislosti s odchodom bývalého riaditeľa; vyzýva stredisko, aby výdavky na reprezentáciu a schôdze obmedzilo na to, čo je skutočne potrebné;
               
            
                  4.
               
               
                  konštatuje, že stredisko prijíma ročné príspevky od dvoch štátov, ktoré nie sú členmi EÚ a ktoré majú prospech z jeho činnosti; poznamenáva, že Nórsko a Island prispeli do rozpočtu strediska na rozpočtový rok 2010 sumou 421 308 EUR; pripomína, že tieto finančné prostriedky sa účtujú ako účelovo viazané príjmy a musia byť viazané na konkrétne projekty; konštatuje, že v roku 2010 stredisko nesplnilo účel čerpania týchto prostriedkov; zdôrazňuje, že Dvor audítorov už upozorňoval na nedostatky strediska v čerpaní týchto prostriedkov v rozpočtovom roku 2009; potvrdzuje, že dostal list z 23. februára 2012 s vysvetlením tejto situácie; v tejto súvislosti víta skutočnosť, že v roku 2011 bol cieľ dosiahnutý a plánovaný rozpočet bol plnený na 100 %; berie na vedomie vyhlásenie strediska, že plánovaný cieľ na rok 2010 sa nedosiahol v dôsledku odkladu opravných prác na budovách strediska; berie na vedomie záväzok strediska, že príspevky Nórska a Islandu z predchádzajúcich rokov vyčerpá v roku 2012; vyzýva stredisko, aby naďalej informovalo orgán udeľujúci absolutórium o čerpaní týchto prostriedkov;
               
            
         Prenesené rozpočtové prostriedky
      
      
                  5.
               
               
                  na základe ročnej účtovnej závierky strediska berie na vedomie, že stredisko prenieslo z roku 2010 do roku 2011 prostriedky vo výške 794 700 EUR z hlavy I (Zamestnanci) a hlavy II (Administratívne výdavky); pripomína, že automatické prenášanie rozpočtových prostriedkov sa týka iba výdavkov v súvislosti s hlavou I a II;
               
            
                  6.
               
               
                  konštatuje tiež, že podľa ročnej účtovnej závierky strediska dosiahli neautomaticky prenesené prostriedky výšku 55 910 EUR v súvislosti s výdavkami v rámci hlavy II;
               
            
                  7.
               
               
                  konštatuje určité zlepšenie, pretože sa podarilo znížiť mieru zrušených platobných prostriedkov z 24 % v roku 2009 na 14 % v roku 2010; víta tiež záväzok strediska, že bude naďalej znižovať mieru prenesených prostriedkov monitorovaním plnenia rozpočtu (záväzky, platby) a vývoja v oblasti verejného obstarávania pomocou štandardizovaných vzorov;
               
            
                  8.
               
               
                  vyzýva však stredisko, aby sa ďalej usilovalo o zníženie objemu prenesených prostriedkov s cieľom vo väčšej miere dodržiavať zásadu ročnej platnosti rozpočtu; pripomína stredisku, že to možno dosiahnuť zlepšeniami systému plánovania a monitorovania a úsilím o uzatváranie zmlúv na začiatku kalendárneho roka;
               
            
         Presuny
      
      
                  9.
               
               
                  víta skutočnosť, že stredisko dokázalo uistiť orgán udeľujúci absolutórium, že účinne uplatňovalo zásadu transparentnosti pravidelným podávaním správ správnej rade o všetkých presunoch medzi rozpočtovými položkami v priebehu roka; berie na vedomie najmä skutočnosť, že 20. septembra 2011 stredisko uskutočnilo päť presunov viazaných rozpočtových prostriedkov (vo výške maximálne 35 000 EUR) medzi jednotlivými rozpočtovými položkami a že správna rada bola o týchto presunoch pravidelne informovaná; vyzýva však stredisko, aby tieto presuny čo najviac obmedzilo a dodržalo tak aj zásadu špecifikácie;
               
            
         Ľudské zdroje
      
      
                  10.
               
               
                  berie na vedomie, že 15. októbra 2010 zo strediska odišiel riaditeľ, ktorému sa skončil mandát, a prevzal miesto v talianskej agentúre pre odborné vzdelávanie a prípravu, zamestnanosť a sociálnu politiku;
               
            
                  11.
               
               
                  konštatuje, že podľa svojej výročnej správy stredisko k 31. decembru 2010 zamestnávalo 96 osôb, teda o 5 pracovníkov menej, ako uvádzal jeho plán pracovných miest; poznamenáva, že do celkového počtu zamestnancov bolo započítaných aj 24 zmluvných zamestnancov a 5 vyslaných národných expertov a že pomer medzi operačnými a administratívnymi zamestnancami bol 90/35;
               
            
                  12.
               
               
                  berie na vedomie vyhlásenie správnej rady v jej stanovisku ku konečnej ročnej účtovnej závierke strediska za rok 2010, že nábor pracovníkov na všetkých päť neobsadených miest už prebieha alebo bol do 31. decembra 2010 úspešne ukončený;
               
            
                  13.
               
               
                  víta skutočnosť, že stredisko v roku 2010 dokončilo nástroj online pre nábor pracovníkov RECON – nábor na internete, ktorý stredisku pomôže urýchliť a zefektívniť prijímanie nových pracovníkov;
               
            
         Výkonnosť
      
      
                  14.
               
               
                  s uspokojením konštatuje, že na žiadosť orgánu udeľujúceho absolutórium stredisko zverejnilo Ganttove diagramy pre všetky kľúčové operačné činnosti za rok 2011; pripomína stredisku, že tieto diagramy ponúkajú stručný prehľad počtu hodín, ktoré strávi každý zamestnanec na jednotlivých projektoch, a motivujú k prístupu zameranému na dosiahnutie výsledkov;
               
            
                  15.
               
               
                  na základe výročnej správy o činnosti strediska konštatuje, že systém merania výkonnosti bol zavedený v plnom rozsahu, a nabáda stredisko, aby ďalej rozvíjalo kvalitatívne hodnotenia, ktoré budú dopĺňať ukazovatele systému merania výkonnosti, ktoré majú viac kvantitatívny charakter;
               
            
         Vnútorný audit
      
      
                  16.
               
               
                  berie na vedomie, že stredisko musí ešte vykonať určité odporúčania IAS prijaté v súvislosti s auditom z roku 2008 zameraným na riadenie ľudských zdrojov a s auditom z roku 2009 zameraným na etické otázky; potvrdzuje, že dostal vysvetľujúce informácie v liste z 23. februára 2012; víta skutočnosť, že pokiaľ ide o audit z roku 2008 zameraný na riadenie ľudských zdrojov, 13 zo 14 odporúčaní bolo vykonaných; ďalej víta skutočnosť, že pokiaľ ide o audit z roku 2009 zameraný na etické otázky, vykonaných bolo 16 zo 17 odporúčaní; vyzýva stredisko, aby informovalo orgán udeľujúci absolutórium o pokroku vo vykonávaní zvyšných odporúčaní;
               
            
                  17.
               
               
                  na základe výročnej správy o činnosti strediska konštatuje, že IAS vykonal v roku 2010 hodnotenie rizík v oblasti IKT; víta vykonanie všetkých opatrení, ktoré stredisko naplánovalo po zisteniach hodnotenia rizík v oblasti IKT, k 31. decembru 2011;
               
            
                  18.
               
               
                  berie tiež na vedomie, že v apríli 2010 IAS vykonal ďalší audit zameraný na výročnú správu o činnosti strediska a základné body vyhlásenia o vierohodnosti v rámci strediska; berie na vedomie, že podľa strediska bola záverečná správa IAS odovzdaná stredisku 5. júla 2010 a že obsahovala dostatočné uistenie o riadnom predložení výročnej správy vrátane vyhlásenia o vierohodnosti, ktoré vypracoval riaditeľ; víta informácie, ktoré poskytlo stredisko v liste z 23. februára 2012 o tom, že do konca decembra 2011 bolo vykonaných všetkých sedem odporúčaní IAS;
               
            
                  19.
               
               
                  na základe výročnej správy o činnosti strediska konštatuje, že stredisko začalo v roku 2009 vykonávať nové štandardy vnútornej kontroly (ICS) a že do konca roka 2010 v plnej miere splnilo základné požiadavky s výnimkou ICS 8 a ICS 10; víta informácie obsiahnuté v liste z 23. februára 2012 o tom, že všetky základné požiadavky pre ICS 8 boli v plnom rozsahu splnené do konca roku 2011; berie na vedomie záväzok strediska splniť základné požiadavky pre ICS 10 v prvej polovici roku 2012;
               
            
         Oddelenie vnútorného auditu (IAC)
      
      
                  20.
               
               
                  na základe výročnej správy o činnosti strediska konštatuje, že plán auditov IAC na rok 2010 počítal s niekoľkými auditmi zameranými na postupy verejného obstarávania, či už vykonávanými ex post alebo v priebehu verejného obstarávania, najmä pokiaľ ide o preskúmanie zmlúv a postupy udeľovania grantov; ďalej konštatuje, že na základe auditu IAC zameraného na postupy udeľovania grantov stredisko pristúpilo k odobratiu grantov, ktoré boli vyplatené vnútroštátnym príjemcom, v celkovej výške 23 647,67 EUR;
               
            
                  21.
               
               
                  vyjadruje znepokojenie nad tým, že 31. augusta 2010 IAC ukončil v stredisku svoju činnosť; zastáva názor, že správy IAC mohli viesť k ďalšiemu zlepšeniu opatrení v oblasti vnútornej kontroly, pokiaľ ide o postupy verejného obstarávania a udeľovania grantov;
               
            
                  22.
               
               
                  berie však na vedomie pripomienku strediska, že úlohy IAC teraz plnia externí zmluvní partneri [napr. audit finančného softvéru strediska (FIBUS) bol zadaný externej zmluvnej strane a dokončený v roku 2011] alebo interné projektové skupiny;
               
            
                  23.
               
               
                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;
               
            
                  24.
               
               
                  pokiaľ ide o ďalšie pripomienky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (6) o výkonnosti, finančnom hospodárení a kontrole agentúr.
               
            
         (1)  Ú. v. EÚ C 366, 15.12.2011, s. 127.
      
         (2)  Ú. v. ES L 248, 16.9.2002, s. 1.
      
         (3)  Ú. v. ES L 39, 13.2.1975, s. 1.
      
         (4)  Ú. v. ES L 357, 31.12.2002, s. 72.
      
         (5)  Ú. v. EÚ L 250, 27.9.2011, s. 130.
      
         (6)  Prijaté texty, P7_TA(2012)0164 (pozri stranu 388 tohto úradného vestníka).
   
   
      PRÍLOHA
      
         ODPORÚČANIA EURÓPSKEHO PARLAMENTU ZA OSTATNÉ ROKY
      
      
                  Európske stredisko pre rozvoj odborného vzdelávania
               
               
                  2006
               
               
                  2007
               
               
                  2008
               
               
                  2009
               
            
                  Výkonnosť
               
               
                  nevzťahuje sa
               
               
                  ciele a ukazovatele výkonnosti často nie sú merateľné → stredisko by malo zlepšiť plánovanie; programovanie by malo byť založené na zreteľnom a pevnom prepojení stanovených cieľov s čerpaním rozpočtových zdrojov potrebných na ich dosiahnutie
               
               
                  
                              —
                           
                           
                              vyzýva stredisko, aby si stanovilo ciele SMART a ukazovatele RACER a aby zaviedlo Ganttov diagram → na podporu prístupu orientovaného na výsledky
                           
                        
                              —
                           
                           
                              vyzýva stredisko, aby navrhlo diachrónnu analýzu činností, ktoré vykonalo v tomto a predchádzajúcich rokoch
                           
                        
                              —
                           
                           
                              vyzýva stredisko a Európsku nadáciu pre odborné vzdelávanie, aby vo svojich správach o činnosti za rok 2009 uviedli podrobnosti o vykonávaní dohody o spolupráci
                           
                        
               
                  vyzýva stredisko, aby pripravila jasné porovnanie svojich činností vykonaných za rok, za ktorý sa má udeliť absolutórium, a za predchádzajúci rozpočtový rok
               
            
                  Rozpočtové a finančné hospodárenie
               
               
                  
                              —
                           
                           
                              rozpočtová zásada špecifikácie nebola prísne dodržaná; 43 % záväzkov bolo prenesených do ďalšieho rozpočtového roka; viac než 20 % platobných prostriedkov určených na operačné činnosti bolo zrušených; vysoký počet rozpočtových presunov
                           
                        
                              —
                           
                           
                              otázky transparentnosti v rámci verejného obstarávania
                           
                        
               
                  nevzťahuje sa
               
               
                  nedostatky v plánovaní a monitorovaní diferencovaných rozpočtových prostriedkov na operačnú činnosť: 25 % platobných prostriedkov bolo prenesených
               
               
                  vyzýva stredisko, aby účinnejšie uplatňovalo rozpočtové zásady špecifikácie a transparentnosti
               
            
                  Ľudské zdroje
               
               
                  otázky transparentnosti: v dvoch prípadoch stredisko v predvýberovej fáze nesprávne skontrolovalo potrebnú odbornú prax požadovanú v oznámení o voľnom pracovnom mieste
               
               
                  nevzťahuje sa
               
               
                  nevzťahuje sa
               
               
                  konštatuje, že stredisko zaviedlo zmeny v postupoch prijímania zamestnancov v nadväznosti na pripomienky Dvora audítorov, ktorý vo svojej správe z roku 2009 žiadal stredisko, aby ďalej zlepšilo transparentnosť; víta iniciatívu, ktorú stredisko zaviedlo od júna 2010 a ktorá spočíva v kladení otázok v písaných testoch a pri pohovoroch pred začatím predvýberového kola
               
            
                  Vnútorný audit
               
               
                  postupy vnútornej kontroly neboli kompletné
               
               
                  nevzťahuje sa
               
               
                  vyzýva stredisko, aby uplatnilo 15 z 30 odporúčaní útvaru pre vnútorný audit: t. j. riadenie ľudských zdrojov (výkonnosť zamestnancov, stanovovanie osobných cieľov a vymedzenie úloh a zodpovednosti výboru zamestnancov)
               
               
                  
                              —
                           
                           
                              vyzýva riaditeľa strediska, aby poskytol konkrétnejšie informácie o obsahu 15 odporúčaní z 31. decembra 2008 a 14 nových odporúčaní z 31. decembra 2009, ktoré v obidvoch prípadoch vydal IAS
                           
                        
                              —
                           
                           
                              vyzýva stredisko, aby informovalo orgán udeľujúci absolutórium o opatreniach prijatých v súvislosti s postupom pre zrušenie viazanosti s cieľom zlepšiť transparentnosť inventúrneho súpisu aktív; okrem toho stredisko začalo s dokumentáciou hlavných kontrolných postupov